	Beskrivelse på puss og vedlikehold av skiskyttervåpen

	

	Vi anbefaler alle å behandle våpen etter denne beskrivelsen. Skiskyttervåpen som er lånt av skiskyttergruppa i Bjerke IL, skal behandles etter denne beskrivelsen. 

	Etter all skyting skal du:
· tørke av våpenet og sluttstykket all fuktighet
· åpne sikteklaffer og adskille og tørk av sluttstykket
· la våpenet tørke i romtemperatur i ca. 1 time
· når våpenet er tørt settes løpet inn med våpenolje, det anbefales å bruke bronsebørste som er innsatt med ”super 1” våpenolje. Puss en vei, fra kammer mot munning, 2-3 ganger er nok.
(Hvis du bruker solventoljer, for eksempel Hoppe`s nr. 9, må du tørrpusse innen en time, da løpet kan ta skade av å stå for lenge med dette stoffet innsatt. Husk  å sette løpet inn med olje igjen)
· I kammerdelen vil det bli hyppigere blyavleiringer. Dette fjernes ved å stikke en kobberbørste ca. en hylselengde inn i kammerdelen og rotere 8-10 ganger.
· Puss sluttstykket og magasinet og sett inn sluttstykket med et tynt lag med olje.  
Før skyting skal du:
· tørrpusse løpet med pussepropp eller pusselapp, puss en vei fra kammer mot
· munning, 1-2 ganger er nok. 
· bevegelige deler i sluttstykket kan ha et tynt lag med våpenolje når det ikke er kaldt.
 HOVEDRENGJØRING
Etter ca. 3000 skudd eller en gang i året bør løpet gjøres grundig rent. Vi anbefaler å bruke et pussemiddel av typen ”Gold Medallion” eller lignende. Dette er et slipemiddel som er blandet ut i renseolje. (Kjøpes i spesialforretninger). Ved å bruke dette fjerner du blyavleiringer som bygger seg opp i løpet over en tid.
 
Du gjør følgende:
· Puss våpenet rent, vanlig prosedyre.
· Bruk en ”trang” pusselapp / pussepropp som du setter godt inn med pussemiddelet.
· Puss fra kammer mot munning ca. 10 ganger fram og tilbake, pass på at pusselappen ikke skyves helt ut men snus i munningen.
· Tørrpuss, sett inn med olje og tørrpuss en gang til. Dette for å være sikker på at du har fått ut alt pussemiddelet. Vær spesielt nøye med kammerdelen.   
ANDRE SJEKKPUNKTER
Disse bør gjennomføres en gang pr. mnd., og alltid foran store konkurranser.
Sjekk at:
· Skjefteskruer ikke er løse.
· Siktemidler sitter fastskrudd.
· Bæresele sjekkes, håndstopper fastskrudd.
· Sluttstykket, magasiner og kammerdel gjøres ordentlig rent, smøring av glideflater. (Ved sterk kulde brukes låseolje.)		
· Mekanismen skal taes ut for å kontrollere om det er fuktighet mellom stål/tre. Det sjekkes samtidig at skjeftet er i orden og uten sprekker/skader.

